Gymiau gwin

Melysion traddodiadol ym Mhrydain yw gymiau gwin (ffurf unigol: gwm gwin). Maent yn jelïau o flasau, lliwiau a siapiau gwahanol a wneir o gelatin neu bectin. Gan amlaf ceir enwau gwahanol gwinoedd a diodydd alcoholaidd eraill ar y melysion. Er yr enw, nid oes alcohol ynddynt.

Dyfeisiwyd gan Charles Gordon Maynard, etifedd y cwmni Maynards, ym 1909. Bu'n rhaid iddo berswadio ei dad, Charles Riley Maynard, nad oedd y melysion yn cynnwys gwin. Yr enwau ar gymiau gwin Maynards yw "port", "sherry", "champagne", "burgundy", a "claret". Mae brandiau eraill yn cynhyrchu gymiau gwin gydag enwau eraill gan gynnwys brandi, jin, seidr, hoc, coniac, a rỳm, er nad yw rhai o'r diodydd hyn yn winoedd.

 Cyfeiriadau 

 Dolenni allanol 
  Rysáit gymiau gwin
  Rysáit gymiau gwin

Categori:Bwyd a diod yn y Deyrnas Unedig
Categori:Melysion